fr hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo fr hu en hu hu hu hu hu en hu hu hu hu hu hu hu hu hu hu hu hu
Akiknek a kerület az első
Dévény Anna gyógytornász, művészi torna-szakedző. Az általa tett és a nevét viselő Alapítvány szakmai vezetője, kollégáival közösen az általa kifejlesztett módszer – Dévény speciális manuális technika-gimnasztika módszer (DSGM) – posztgraduális képzésének kidolgozója.
Születése óta a kerületben él, ma is abban a Váralja utcai házban lakik, amelyet még mérnök édesapja épített. Itt vészelte át szüleivel Budapest ostromát, a bombázások elől az Alagútba menekültek.1954-ben érettségizett, majd gyógytornász-képzésben vett részt, 1957-ben szerezte meg diplomáját. Ezt követően a pesti idegklinikán majd a Tétényi úti kórház neurológiai osztályán dolgozott. Közben elvégezte a Testnevelési Főiskola művészitorna-edzői szakát.Gyógytornászként 1976-ban bízták meg azzal, hogy foglalkozzon súlyos ortopédiai gondokkal, idegrendszeri sérülésekkel küzdő gyermekekkel. A velük való foglalkozás indította el a saját módszerének kidolgozása irányába. Eleinte a művészi torna révén próbálta korrigálni a mozgásszervi betegségeket, majd felfedezte az inak rehabilitációs lehetőségeit.Több mint 35 éve foglalkozik koraszülöttek, sérült gyerekek és felnőttek mozgás rehabilitációjával és – korrekciójával, 16 éve tart speciális tréninget a Magyar Állami Operaház balett együttese számára. Az általa kifejlesztett módszer lényege, hogy a sérült izmokat, inakat speciális manuális technikával regenerálják, oldják az izom-, ín- és kötőszövetrendszer kontraktúráit, másrészt az inak kezelésével stimulálják az agy különböző területeit. Korai kezeléssel gyógyíthatóvá válik a szülési agykárosodások túlnyomó része. A módszer másik eleme a csoportos, zenére történő esztétikus, analitikus gimnasztika, a művészi torna alapjaira ültetve. Dévény Anna a módszerét a gyakorlati tapasztalatokkal folyamatosan fejleszti, ahogy ő szokta mondani, „a szitában csak az marad fenn, ami működik”.
Eredményei önmagukért magukért beszélnek: a magatehetetlen kicsik gyakran már néhány kezelés után megmozdulnak, 100 gyógyíthatatlannak vélt kisgyermek közül 80 egészségesen élhet a kezeléseknek köszönhetően. A gyógyulás feltétele a minél korábban – lehetőleg az első élethetekben – megkezdett kezelés. A terápiás kezelések két helyszínen folynak: a Széll Kálmán téri központban és az Október 6-a utcai tornateremben. Dévény Anna eredményeit ma már orvosi körökben is elismerik. Módszerét posztgraduális képzésen tanítja gyógytornászoknak.
Több évtizedes kimagasló szakmai munkája elismeréseként 2003-ban Batthyány-Strattmann László-díjjal tüntették ki, 2010-ban pedig a Prima Primissima díjat vehette át oktatás és köznevelés kategóriában,
Dévény Anna módszerét külföldön is kamatoztathatta volna. Sokszor hívták amerikai, nyugat-európai egyetemekre tanítani, gyógyítani. Ő azonban itthon maradt. Azt mondja: a hazaszeretet anyagilag nem kifizetődő, de neki világhírnél is többet ér.
Dévény Anna személyére több, mint 100 ajánlás érkezett (összesen 113). Ajánlói között olyan személyiségek vannak, mint Kováts Adél Kossuth-díjas színművész, akinek gyermekét Dévény Anna kezelte; a kerület több díszpolgára és Budavárért Emlékéremmel kitüntetett személyisége, így Bakó Annamária, Török Ferenc, Tardy László, Buzinkay Géza, Ponori-Thewrewk Aurél.
Dévény Anna hite, elkötelezettsége és segítő szándéka méltó arra, hogy 2013-ban a Budavári Önkormányzat Díszpolgárává fogadja.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat